b'\n_START_ARTICLE_\nVelimir Vuliki\xc4\x87\n_START_SECTION_\n\xc5\xbdivljenje\n_START_PARAGRAPH_\nVelimir Vuliki\xc4\x87 je po rodu \xc4\x8crnogorec. Po kon\xc4\x8dani ni\xc5\xbeji gimnaziji je obiskoval Sanitetno oficirsko \xc5\xa1olo v Beogradu. \xc5\xa0olanje za dentista je zaklju\xc4\x8dil leta 1949 v Ljubljani in se tu tudi zaposlil. V letih med 1957 in 1963 je na ljubljanski Medicinski fakulteti \xc5\xa1tudiral stomatologijo. Leta 1971 je magistriral na temo Zdravljenje gangrene zobne pulpe in periapikalnih ostiti\xc4\x8dnih procesov s pasto V6 - z lastim izdelkom - zdravilom Sinicid. Do invalidske upokojitve leta 1978 je bil predstojnik Stomatolo\xc5\xa1kega oddelka Voja\xc5\xa1ke bolni\xc5\xa1nice v Ljubljani. Leta 1984 je zagovarjal doktorsko disertacijo na temo Zobozdravstvena slu\xc5\xbeba v NOB na Slovenskem, leta 1988 pa mu je bil podeljen naziv primarija.\n_START_SECTION_\nDelo\n_START_PARAGRAPH_\nMed delom v splo\xc5\xa1ni stomatologiji se je izpopolnjeval na o\xc5\xbejem strokovnem podro\xc4\x8dju: v ortodontiji in kirurgiji. Zobnim terapevtom je na sestankih in seminarjih predaval dolo\xc4\x8dena poglavja iz stroke. Ustanovil je in hkrati bil urednik strokovnega Biltena in krajevnega \xc4\x8dasopisa \xc5\xbdejan, ki sta bila vpisana v razvid medijev pri Ministrstvu za kulturo RS. Tesno je sodeloval z u\xc4\x8ditelji Stomatolo\xc5\xa1ke klinike v Ljubljani in Stomatolo\xc5\xa1ke klinike Vojnomedicinske akademije v Beogradu ter s \xc5\xa1tevilnimi zobozdravstvenimi zavodi v dr\xc5\xbeavi.\n_START_SECTION_\nZa\xc4\x8detki\n_START_PARAGRAPH_\nNajprej je zase pisal povesti iz medvojnega \xc5\xbeivljenja svojih doma\xc4\x8dih. Pri tem sta ga bodrila pisatelja Marjan Ro\xc5\xbeanc in Du\xc5\xa1an \xc5\xbdeleznov.\n_START_SECTION_\n\xc4\x8clanki, reporta\xc5\xbee, poro\xc4\x8dila, prikazi knjig, zgodovina zdravstva\n_START_PARAGRAPH_\nV letih med 1953 in 2009 je v razli\xc4\x8dnih \xc4\x8dasopisih, revijah, knjigah in na RTV objavil nad 440 razli\xc4\x8dnih prispevkov. Od tega 30 strokovnih, enega v Ameri\xc5\xa1ki domovini in tri v avstralskih Mislih.'